CELEX: 32019D0540
Language: bg
Date: 2019-03-26 00:00:00
Title: Решение (ЕС) 2019/540 на Комисията от 26 март 2019 година относно предложената гражданска инициатива, озаглавена „#NewRightsNow - Strengthening the rights of „uberised“ workers“ (нотифицирано под номер С(2019) 2312)

2.4.2019   
               
               
                  BG
               
               
                  Официален вестник на Европейския съюз
               
               
                  L 93/16
               
            
         РЕШЕНИЕ (ЕС) 2019/540 НА КОМИСИЯТА
         от 26 март 2019 година
         относно предложената гражданска инициатива, озаглавена „#NewRightsNow - Strengthening the rights of „uberised“ workers“
         
            
               (нотифицирано под номер С(2019) 2312)
            
         
         (само текстът на френски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 211/2011 на Европейския парламент и на Съвета от 16 февруари 2011 г. относно гражданската инициатива (1), и по-специално член 4 от него,
         като има предвид, че:
         
                     (1)
                  
                  
                     Като предмет на предложената гражданска инициатива, озаглавена „#NewRightsNow - Strengthening the rights of „uberised“ workers“, е посочено следното: „Укрепване на правата на работещите по схемата „Юбер“, по-специално чрез задължаване на цифровите платформи да заплащат гарантиран минимален доход на „самостоятелно заетите“ лица, които редовно работят за тях.“
                  
               
                     (2)
                  
                  
                     Целите на предложената гражданска инициатива са формулирани по следния начин: „Бихме искали да се въведе задължение за цифровите платформи да заплащат гарантиран минимален доход на „самостоятелно заетите“ лица, които редовно работят за тях. Тази мярка за социална справедливост ще запази и стабилизира доходите им и ще представлява конкретно противодействие на несигурността на работните места. В по-общ план искаме да се укрепят социалните права на работещите по схемата „Юбер“.“
                  
               
                     (3)
                  
                  
                     С Договора за Европейския съюз (ДЕС) се укрепва гражданството на Съюза и допълнително се засилва демократичното функциониране на Съюза, като се предвижда, наред с другото, че всеки гражданин трябва да има правото да участва в демократичния живот на Съюза чрез европейска гражданска инициатива.
                  
               
                     (4)
                  
                  
                     За тази цел процедурите и условията, необходими за представяне на гражданската инициатива, следва да бъдат ясни, разбираеми, лесни за прилагане и пропорционални на естеството на гражданската инициатива, така че да насърчават участието на гражданите и да правят Съюза по-достъпен.
                  
               
                     (5)
                  
                  
                     За целите на прилагането на Договорите могат да се приемат правни актове на Съюза за координиране на законовите, подзаконовите или административните разпоредби на държавите членки относно достъпа до и упражняването на дейности като самостоятелно заети лица, на основание член 53, параграф 1 и член 62 от ДФЕС.
                  
               
                     (6)
                  
                  
                     По тези причини предложената гражданска инициатива не попада по очевиден начин извън обхвата на правомощията на Комисията да представи предложение за правен акт на Съюза за целите на прилагането на Договорите в съответствие с член 4, параграф 2, буква б) от Регламента.
                  
               
                     (7)
                  
                  
                     Освен това гражданският комитет е образуван и лицата за контакт са определени в съответствие с член 3, параграф 2 от Регламента и предложената гражданска инициатива не е явно в злоупотреба, несериозна или злонамерена, нито е в явно противоречие с ценностите на Съюза, установени в член 2 от ДЕС.
                  
               
                     (8)
                  
                  
                     Поради това предложената гражданска инициатива, озаглавена „#NewRightsNow - Strengthening the rights of „uberised“ workers“, следва да бъде регистрирана,
                  
               ПРИЕ НАСТОЯЩОТО РЕШЕНИЕ:
         
            Член 1
            Предложената гражданска инициатива, озаглавена „#NewRightsNow - Strengthening the rights of „uberised“ workers“, се регистрира.
         
         
            Член 2
            Настоящото решение влиза в сила на 1 април 2019 г.
         
         
            Член 3
            Адресати на настоящото решение са организаторите (членовете на гражданския комитет) на предложената гражданска инициатива, озаглавена „#NewRightsNow - Strengthening the rights of „uberised“ workers“, представлявани от г-н Atte Samuli OKSANEN и г-жа Vasiliki TSIARA в качеството им на лица за контакт.
         
         
            Съставено в Страсбург на 26 март 2019 година.
            
               
                  За Комисията
               
               Frans TIMMERMANS
               
                  Първи заместник-председател
               
            
         
         
            (1)  ОВ L 65, 11.3.2011 г., стр. 1.